**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA O POSKYTOVANÍ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť], člen predstavenstva a [doplniť], člen predstavenstva, kontaktná osoba pre technické veci: Daniela Kazárova, telefón: + 421 (0)2 5950 1176, e-mail: kazarova.daniela@dpb.sk, kontaktná osoba pre zmluvné veci: Mgr. Herman Krampl, telefón: +421 (0)2 5950 1413, e-mail: krampl.herman@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva Slovenskej republiky, so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytnutie ubytovacích služieb pre svojich zamestnancov v Bratislave, za účelom čoho realizoval zákazku označenú interným číslom CP **[doplniť]**/2024 v zmysle internej smernice č. ER 97/2017 o verejnom obstarávaní na predmet zákazky „Poskytnutie prechodného ubytovania zamestnancov“;
2. Poskytovateľ je úspešným uchádzačom realizovanej zákazky označenej interným číslom CP **[doplniť]**/2024 na predmet zákazky „Poskytnutie prechodného ubytovania zamestnancov“; a
3. Zmluvné strany majú záujem upraviť si vzájomné práva a povinnosti súvisiace s poskytovaním služby;

**DOHODLO SA NASLEDOVNÉ:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:
1. **Finančný limit** znamená celkový maximálny finančný limit zákazky č. CP **[doplniť]**/2024 „Poskytnutie prechodného ubytovania zamestnancov“ vo výške **[doplniť] EUR bez DPH (slovom: [doplniť] eur)** určený pre všetky Zmluvy o poskytovaní Služby, ktoré sú výsledkom zákazky č. CP **[doplniť]**/2024 „Poskytnutie prechodného ubytovania zamestnancov“; Finančný limit je predpokladaný a Objednávateľ nie je povinný ho vyčerpať;
2. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
3. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
4. **Odplata** znamená úhradu za poskytnuté Služby fakturované mesačne podľa článku 3 Zmluvy na základe príslušnej ceny za lôžko podľa Prílohy 1 Zmluvy;
5. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom
a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
6. **Služby** znamená poskytovanie ubytovania pre zamestnancov Objednávateľa v Bratislave, pričom rozsah Služieb je bližšie špecifikovaný v Prílohe 1 Zmluvy – Špecifikácia služby a cenník;
7. **Ubytovacie jednotky** znamená [doplniť]-lôžkové izby so spoločným sociálnym zariadením, pričom Ubytovacie jednotky sú bližšie špecifikované v Prílohe 1 Zmluvy;
8. **Ubytovacie zariadenie** znamená ubytovňa Poskytovateľa na ul. [doplniť], PSČ: [doplniť], Bratislava, kategória: (doplniť), trieda: (doplniť) podľa vyhlášky Ministerstva hospodárstva SR č. 277/2008 Z. z., ktorou sa ustanovujú klasifikačné znaky na ubytovacie zariadenia pri ich zaraďovaní do kategórií a tried;
9. **Ubytovací poriadok** znamená ubytovací poriadok záväzný pre Ubytovaných v Ubytovacom zariadení, ktorý upravuje najmä podmienky a spôsob ubytovania, pričom znenie Ubytovacieho poriadku tvorí Prílohu 2 Zmluvy – Ubytovací poriadok;
10. **Ubytovaný** znamená zamestnanec Objednávateľ, ktorý bude ubytovaný v Ubytovacom zariadení Poskytovateľa; a
11. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bod 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

## PREDMET ZMLUVY

1. Predmetom Zmluvy je záväzok:
2. Poskytovateľa poskytnúť Objednávateľovi Služby; a
3. Objednávateľa zaplatiť Poskytovateľovi Odplatu za poskytnuté Služby.
4. Poskytovateľ sa zaväzuje poskytovať Objednávateľovi Službu riadne a včas, vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne a na požadovanej odbornej úrovni.

## PODMIENKY POSKYTOVANIA SLUŽBY

1. Zmluvné strany sa dohodli, že miestom plnenia je Ubytovacie zariadenie Poskytovateľa.
2. Objednávateľ vopred oznámi Poskytovateľovi počet Ubytovaných, pre ktorých požaduje zabezpečiť a pripraviť Ubytovacie jednotky, pričom Ubytovaných nahlási Poskytovateľovi na nasledujúci kalendárny týždeň najneskôr v pondelok alebo v utorok predchádzajúceho kalendárneho týždňa.
3. Poskytovateľ je povinný riadne a včas odovzdať Objednávateľovi príslušné Ubytovacie jednotky podľa Zmluvy v bezchybnom stave a s príslušným vybavením, minimálne v rozsahu stanovenom Vyhláškou Ministerstva hospodárstva SR č. 277/2008 Z. z., ktorou sa ustanovujú klasifikačné znaky na ubytovacie zariadenia pri ich zaraďovaní do kategórií a tried, pre danú kategóriu a triedu ubytovacieho zariadenia, pripravené k okamžitému užívaniu a zaistiť Ubytovaným nerušené ubytovanie.
4. Poskytovateľ vyhlasuje, že samozrejmou súčasťou poskytovania Služieb je poskytovanie služieb, ktoré sú neodmysliteľne spojené s ubytovaním, a to najmä dodávka elektrickej energie, dodávka studenej a teplej úžitkovej vody a vykurovanie.
5. Medzi Služby poskytované Objednávateľovi patrí aj upratovanie Ubytovacej jednotky a pravidelná výmena posteľnej bielizne minimálne v rozsahu stanovenom Vyhláškou Ministerstva hospodárstva SR č. 277/2008 Z. z., ktorou sa ustanovujú klasifikačné znaky na ubytovacie zariadenia pri ich zaraďovaní do kategórií a tried, pre danú kategóriu a triedu ubytovacieho zariadenia.
6. Objednávateľ sa zaväzuje predložiť Poskytovateľovi zoznam Ubytovaných. Objednávateľ je povinný bezodkladne oznámiť Poskytovateľovi zmeny v zozname Ubytovaných podľa predchádzajúcej vety.
7. Poskytovateľ sa zaväzuje ku dňu ubytovania do príslušnej Ubytovacej jednotky odovzdať Ubytovanému:
	* + - 1. ubytovací preukaz – 1 ks;
				2. kľúč od Ubytovacej jednotky – 1 ks + elektronický čip - 1 ks
				3. vankúš – 1 ks;
				4. paplón – 1 ks;
				5. posteľnú plachtu – 1 ks;
				6. obliečka na vankúš – 1 ks; a
				7. obliečka na paplón – 1 ks;
				8. ostatné vybavenie nachádzajúce sa v Ubytovacej jednotke v zmysle Prílohy 1 Zmluvy.
8. Poskytovateľ zodpovedá za veci vnesené do Ubytovacích jednotiek Ubytovaným podľa § 433-436 Občianskeho zákonníka. Cenné veci nad 200,00 EUR má Ubytovaný možnosť uložiť do trezoru Poskytovateľa po vzájomnej dohode. Poskytovateľ zodpovedá za škodu na veciach vnesených do Ubytovacieho zariadenia Ubytovaným len v prípade odcudzenia vecí z Ubytovacej jednotky pri mechanickom poškodení vstupných dverí do Ubytovacej jednotky; ostatné náležitosti rieši Ubytovací poriadok.
9. Poskytovateľ sa taktiež zaväzuje bezodkladne a na vlastné náklady odstrániť závady týkajúce sa štandardu ubytovania oznámené Poskytovateľovi Objednávateľom alebo ubytovanými.

## ODPLATA ZA SLUŽBY A PLATOBNÉ PODMIENKY

* 1. Objednávateľ uhradí Poskytovateľovi Odplatu za poskytovanie Služby podľa skutočného počtu Ubytovaných, a to na základe faktúry vystavenej Poskytovateľom v 1. (prvý) deň nasledujúceho kalendárneho mesiaca, za ktorý sa Služba poskytla a v zmysle platného cenníka podľa Prílohy 1 Zmluvy spolu s príslušnou daňou za ubytovanie. Odplata zahŕňa všetky náklady, ktoré Poskytovateľ vynaložil pri poskytovaní Služby, a ktoré sú spojené s poskytovaním Služby. Pri DPH sa bude postupovať podľa platnej právnej úpravy.
	2. Daň za ubytovanie bude podľa bodu 4.1 tohto článku Zmluvy fakturovaná za reálne obsadené lôžka Ubytovanými v danom kalendárnom mesiaci tak, že prípadný rozdiel dane za ubytovanie, ktorý vznikne v danom kalendárnom mesiaci, bude doúčtovaný v najbližšom kalendárnom mesiaci.
	3. Objednávateľ sa zaväzuje zaplatiť fakturovanú Odplatu v lehote splatnosti 30 (tridsať) dní odo dňa doručenia faktúry. Ak deň splatnosti faktúry pripadne na sobotu, nedeľu alebo sviatok, splatnosť sa posúva na najbližší nasledujúci pracovný deň. Zmluvné strany sa dohodli, že faktúra sa považuje za zaplatenú dňom odpísania fakturovanej sumy z účtu Objednávateľa.
	4. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom, ku ktorej sa faktúra vzťahuje. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.

## PRÁVA A POVINNOSTI VYPLÝVAJÚCE ZO ZMLUVY

* 1. Poskytovateľ je oprávnený:
1. vstúpiť bez vedomia Ubytovaného do priestorov Ubytovacej jednotky v prípadoch, ak hrozí škoda na zdraví alebo majetku, pri kontrole štátnych orgánov alebo za účelom kontroly užívania pridelenej Ubytovacej jednotky v súlade so Zmluvou, pričom v týchto prípadoch môže Poskytovateľ vykonať vstup do priestorov Ubytovacej jednotky Ubytovaného len za účasti minimálne dvoch osôb; a
2. odobrať Ubytovanému, ktorý opakovane alebo hrubo porušuje ubytovací poriadok, lôžko, ktoré mu bolo poskytnuté v Ubytovacej jednotke; Poskytovateľ je povinný vopred písomne informovať Objednávateľa o zámere odobrať Ubytovanému lôžko podľa prechádzajúcej vety.
	1. Poskytovateľ je povinný:
3. odovzdať Ubytovanému priestory Ubytovacej jednotky v stave spôsobilom na riadne užívanie;
4. udržiavať Ubytovacie jednotky čisté podľa článku 3 bod 3.5 Zmluvy;
5. zabezpečiť Ubytovanému nerušený výkon práv spojených s ubytovaním;
6. oboznámiť Ubytovaných s Ubytovacím poriadkom Poskytovateľa, čo potvrdia podpisom pri preberaní jemu prideleného lôžka v deň ubytovania;
7. oboznámiť Ubytovaných s predpismi ochrany a bezpečnosti zdravia a požiarnymi predpismi, čo potvrdia podpisom pri preberaní jemu prideleného lôžka v deň ubytovania;
8. upovedomiť Ubytovaných, aby bezodkladne Poskytovateľovi oznámili stratu, odcudzenie, poškodenie alebo znehodnotenie kľúča a elektronického čipu od pridelenej Ubytovacej jednotky; a
9. na žiadosť Ubytovaného alebo na žiadosť Objednávateľa poskytnúť Ubytovanému iné lôžko v inej Ubytovacej jednotke, ako mu bola pridelená, a to v prípade havarijného stavu jeho izby. .
	1. Objednávateľ je oprávnený prenechať Ubytovaným na užívanie Ubytovacie jednotky spolu s právom užívať spoločné priestory Ubytovacieho zariadenia a využívať služby podľa článku 3 bod 3.4 Zmluvy, ktorých poskytovanie je s ubytovaním spojené, a to v súlade so Zmluvou a Ubytovacím poriadkom.
	2. Objednávateľ je povinný:
10. predložiť Poskytovateľovi zoznam Ubytovaných a o každej zmene Poskytovateľa bezodkladne informovať;
11. riadne a včas uhrádzať Poskytovateľovi Odplatu;
12. upovedomiť Ubytovaných, aby udržiavali Ubytovacie jednotky, spoločné priestory Ubytovacieho zariadenia a ich zariadenie v stave, v akom mu boli odovzdané a užívať ich tak, aby nevznikla škoda; a
13. upovedomiť Ubytovaných, aby v súlade s Ubytovacím poriadkom Poskytovateľa nevykonávali v priestoroch Ubytovacích jednotiek žiadne podstatné zmeny..

## SANKCIE

* 1. Objednávateľ je oprávnený uplatňovať si a Poskytovateľ sa zaväzuje uhradiť zmluvnú pokutu vo výške 500,- Eur za každé porušenie zmluvnej povinnosti podľa článku 3 bod 3.9 Zmluvy.
	2. Objednávateľ je oprávnený uplatňovať si zmluvnú pokutu vo výške 150,- Eur za každé porušenie zmluvnej povinnosti podľa článku 5 bod 5.2 Zmluvy, ak Poskytovateľ nezjedná nápravu ani po predchádzajúcej písomnej výzve Objednávateľa, v ktorej Objednávateľ vyzve Poskytovateľa na bezodkladné odstránenie porušovania zmluvnej povinnosti. Tým nie je dotknuté právo Objednávateľa na náhradu škody.
	3. Poskytovateľ je oprávnený uplatňovať si úrok z omeškania vo výške 0,022% z nezaplatenej fakturovanej sumy za každý deň omeškania, ak je Objednávateľ v omeškaní s úhradou fakturovanej odplaty za Služby.
	4. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 6.1 a 6.2 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi bezodkladne po výzve Objednávateľa, najneskôr do 10 (desiatich) pracovných dní odo dňa doručenia výzvy Objednávateľa.
	5. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.

## VYHLÁSENIA A ZÁRUKY

1. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:

1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na poskytovanie Služby, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, v prípade, že sa naňho registračná povinnosť vzťahuje.
6. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 7.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
7. Porušenie povinnosti Poskytovateľa spôsobené nepravdivosťou niektorého z vyhlásení uvedených v tomto článku bod 7.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
8. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
9. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
10. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
11. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na prevzatie plnenia a riadne plní všetky povinnosti, porušenie ktorých by mohlo viesť k jeho zrušeniu.

## KOMUNIKÁCIA

1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
2. Korešpondencia súvisiaca so Zmluvou sa bude považovať za doručenú:
3. v deň doručenia zásielky, ak bola zásielka doručená osobne alebo kuriérskou službou; alebo
4. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
5. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
6. Zmeny identifikačných údajov sú si Zmluvné strany povinné oznámiť do 5 (piatich) Pracovných dní od realizácie týchto zmien.

## TRVANIE A ZÁNIK ZMLUVY

1. Zmluva sa **uzatvára** na dobu určitú, a to:
2. **na 12 (dvanásť) mesiacov** odo dňa účinnosti Zmluvy; alebo
3. do vyčerpania Finančného limitu,

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu Finančného limitu počas 12 (dvanástich) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania Finančného limitu. Zmluva bude predĺžená podľa predchádzajúcej vety uzatvorením písomného dodatku k Zmluve.

1. Zmluva môže byť ukončená aj skôr ako je uvedené v tomto článku bod 9.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku v bodoch 9.3, 9.4, a 9.5 Zmluvy, jednostranným vypovedaním Zmluvy podľa tohto článku bod 9.9 Zmluvy, alebo písomnou dohodou Zmluvných strán podľa tohto článku bod 9.10 Zmluvy.
2. Odstúpiť od Zmluvy a požadovať od povinnej strany náhradu škody v súlade s platnou právnou úpravou môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
3. Za podstatné porušenie Zmluvy Objednávateľ považuje prípady, ak Poskytovateľ:
4. poskytuje Služby v rozpore so Zmluvou alebo s osobitnými predpismi, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
5. pri poskytovaní Služieb nepostupuje s odbornou starostlivosťou, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a
6. opakovane porušuje zmluvné povinnosti podľa článku 5 bod 5.2 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave.
7. Za podstatné porušenie Zmluvy Poskytovateľ považuje prípad, ak Objednávateľ:
8. neposkytne Poskytovateľovi riadny zoznam Ubytovaných podľa článku 3 bod 3.6 Zmluvy, a ak Objednávateľ nezjedná nápravu ani po výzvy Poskytovateľa, v ktorej Poskytovateľ poskytne dodatočnú primeranú lehotu k náprave a/alebo určené opatrenia k náprave; a
9. je v omeškaní s úhradou faktúry podľa článku 4 bod 4.2 Zmluvy dvakrát po sebe o viac ako 30 (tridsať) kalendárnych dní, a ak Objednávateľ nezjedná nápravu ani po výzvy Poskytovateľa, v ktorej Poskytovateľ poskytne dodatočnú primeranú lehotu k náprave a/alebo určené opatrenia k náprave.
10. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy.
11. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
12. Odstúpením Zmluva zaniká, odstúpenie od Zmluvy sa však nedotýka nároku na náhradu škody vzniknutej porušením Zmluvy.
13. Objednávateľ môže Zmluvu vypovedať aj bez udania dôvodu zaslaním písomnej výpovede na adresu jeho sídla Poskytovateľa uvedenú v záhlaví Zmluvy, pričom výpovedná lehota je 2 (dva) mesiace a začína plynúť prvým dňom mesiaca nasledujúceho po mesiaci, v ktorom bola výpoveď Poskytovateľovi doručená.
14. Zmluva zaniká aj na základe písomnej dohody Zmluvných strán.

## ZÁVEREČNÉ USTANOVENIA

1. Zmluva nadobúda účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov.
2. Zmluvné strany sa dohodli, že vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
4. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim súhlasom Objednávateľa..
5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
7. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vykonateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
11. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

Príloha 1 – Špecifikácia Služby a cenník

Príloha 2 – Ubytovací poriadok

**PRÍLOHA 1**

**ŠPECIFIKÁCIA SLUŽBY A CENNÍK**

**1. ŠPECIFIKÁCIA SLUŽBY**

Zabezpečenie zmluvne dohodnutého ubytovania v lokalite Bratislava – bezodkladne po podpise zmluvy • doba poskytovania ubytovania: 12 mesiacov

• minimálny počet lôžok ubytovacieho zariadenia: [doplniť]

• požadovaný štandard ubytovania:

Štandard ubytovania: 2 resp. 3 lôžková izba, min. [doplniť] lôžok, 2 resp.3-lôžková izba s vlastným sociálnym zariadením, 2+2 resp. 2+3-lôžková bunka s vlastným sociálnym zariadením, pripúšťa sa aj ubytovanie v 1-lôžkovej izbe, príp. 1+2-lôžkovej bunke s vlastným sociálnym zariadením za predpokladu prijateľnosti ceny lôžka v porovnaní s cenou lôžka v 2 resp. 3lôžkovej izbe/bunke, pravidelná výmena posteľnej bielizne raz za týždeň a upratovanie izby podľa hygienických predpisov v zmysle vyhlášky Ministerstva hospodárstva SR č. 277/2008 Z. z. ktorou sa ustanovujú klasifikačné znaky na ubytovacie zariadenia pri ich zaraďovaní do kategórií a tried, sieťka proti hmyzu, spoločná alebo vlastná kuchyňa, možnosť pripojenia TV prijímača na izbe alebo v spoločných priestoroch, skriňa na umiestnenie odevov v izbe, chladnička na izbe, kontrolovaný vstup do objektu, resp. monitorovaný a chránený objekt, ďalšie bonusy pre ubytovaných, zákaz pohybu a pobytu zvierat v celom objekte.

**2. CENNÍK**

|  |  |  |  |  |
| --- | --- | --- | --- | --- |
| **Predmet zákazky a jeho možné varianty****a)** | **počet izieb/buniek****b)** | **počet lôžok****c)** | **cena v € bez DPH/os/deň****d)** | **CENA SPOLU /deň** **v € bez DPH****e)** |
| 2 lôžková izba  |  |  |  |  |
| 2 lôžková bunka |   |  |  |  |
| 1 lôžková izba  |   |  |  |  |
| 1 lôžková bunka  |   |  |  |  |
| 2 lôžková izba obsadená 1 osobou |   |  |  |  |
| 2 lôžková bunka obsadená 1 osobou |   |  |  |  |
| **Počet lôžok celkom (stĺpec c)) a cena spolu za deň (stĺpec e))** | - |  | **-** |  |
| **CELKOVÁ CENA za predmet zákazky za rok (365 dní)** | - | - | - |  |
|  |  |  |  |  |
| **Doplňujúce informácie** | **áno/nie** | **poznámka** |
| maximálny možný počet poskytnutých lôžok |  |  |
| štandard sociálneho zariadenia na izbe (WC, umývadlo, sprcha, vaňa) – počet a typ izieb |  |  |
| štandard spoločného sociálneho zariadenia na chodbe (počet WC, umývadlo, sprcha, vaňa) na počet izieb |  |  |
| možnosť pripojenia TV na izbe |  |  |
| chladnička |  |  |
| Spoločná/ vlastná kuchynka |  |  |
| možnosť prania bielizne (počet práčok, ich umiestnenie a pod.) |  |  |
| pripojenie na wifi |  |  |
| jedáleň a jej prevádzková doba |  |  |
| iné dôležité informácie ohľadne ponúkaného ubytovania |  |  |
| **podlieha dani za ubytovanie**  |  |  |
| **dostupnosť MHD** (vzdialenosť od zastávky, dostupné spoje) |  |  |

**PRÍLOHA 2**

**UBYTOVACÍ PORIADOK**

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: [doplniť]

Funkcia: [doplniť]

1. Meno: [doplniť]

Funkcia: [doplniť]

1. V Bratislave dňa \_\_\_\_\_\_\_\_\_\_\_\_\_\_
2. **[doplniť]**
3. Meno: [doplniť]
4. Funkcia: [doplniť]